Jelizovas
Apie Baltarusijos gyvenvietę žr. Jalizava. Jelizovas (rus. Елизово) – miestas Rusijoje, Kamčiatkos krašte, 32 km į vakarus nuo Petropavlovsko, prie Avačos upės; rajono centras. Yra tarptautinis oro uostas, praeina plentas Kamčiatkos Petropavlovskas–Ust Kamčiatskas. Verčiamasi žuvies perdirbimu, medienos apdirbimu, statybinių medžiagų gamyba, turizmu (30 km į pietus – Paratunkos kurortas). Veikia krašto, gamtos muziejai.